શ્રીલંકાની પહેલી ત્રણમાંથી બે વિકેટ ભારતને મહેન્દ્રસિંહ ધોનીની સૂઝબૂઝથી મળી હતી. વિકેટ પાછળ ઊભેલા ધોનીએ ડિકવેલા અને મુનાવીરાના કેચ પકડ્યા હતા. બંને વખતે અમ્પાયરે ટીમ ઇન્ડિયાની અપીલ નકારી દીધી હતી, પરંતુ ધોનીએ વિશ્વાસ બતાવી વિરાટને રિવ્યુ લેવાનું કહ્યું હતું. બંને વખતે ધોની સાચો પડ્યો અને અમ્પાયરે પોતાનો નિર્ણય બદલવો પડ્યો. ચોથી વિકેટ લાહિરુ થિરીમાનેની પડી હતી, હાર્દિકે તેને આઉટ કર્યો હતો. આ વખતે શ્રીલંકાનો સ્કોર માત્ર 68 રન હતો.